# data[].attributes.body
Turimų žinių pasimatavimas pagal savaitės temą;

STREAM savaitės būsimų veiklų aptarimas;

Savaitės produkto, kūrybinio darbo pristatymas;

Ugdytinių „užnorinimas“, lūkesčių išsikėlimas;

Pasiskirstymas komandomis;

Pasidalijimas atsakomybėmis.

# data[].attributes.body
Veiklos vykdomos pagal sudarytą tvarkaraštį.
Tai susitikimai, veiklos kitose erdvėse, tiriamieji darbai, netradicinės pamokos.

Pavyzdyje 5-8 klasių antradienio veiklos savaitėje „Daugiau nei pinigai“.

Mokinių darbų bei metodinės medžiagos viešinimo sienos pvz.: https://padlet.com/nanija00/stream-savait-daugiau-nei-pinigai-8-klasi-darb-paroda-ja5y26w872dad9gl

# data[].attributes.body
Žinių pasimatavimas paskirtu įrankiu, baigiamųjų darbų pristatymas konferencijose, publikavimas Padlet sienoje, žinučių, straipsnių rašymas, baigiamasis žaidimas ir refleksija

# data[].attributes.body
STREAM savaitės kuratorė pavaduotoja ugdymui Asta Biknerienė suburia darbo grupę savaitės planavimui.
Generuojamos idėjos ir išgryninama savaitės tema.

# data[].attributes.headline
STREAM savaitė „Šaltinyje“ 2022-2023 — tema „Daugiau nei pinigai“

# data[].attributes.subject
STREAM savaitė „Šaltinyje“ 2022-2023 — tema „Daugiau nei pinigai“

# data[].attributes.attachment_link.readable_text
STREAM ugdymas Tauragės „Šaltinio" progimnazijoje jau tapo tradicija. Kasmet viena savaitė skiriama kalbėti(s) aktualia šiandienos tema. Primenu - STREAM - gamtos mokslų, technologijų, inžinerinio, kūrybinio skaitymo ir rašymo, meninio ir matematinio ugdymo integruotas projektas. Pastebėta, kad daugelis mokinių nelabai supranta, kaip atsiranda, kur saugomi pinigai. Todėl šiemet pasirinkta tema - „Daugiau nei pinigai": visų mokomųjų dalykų aspektu žvelgiama į finansinį raštingumą. Mažesnieji (PUG, 1-4 kl.) susipažino su į mokyklines programas naujai įtraukta finansinio raštingumo programa, o vyresnieji (5-8 kl.) kūrė „Laimingo miesto" tobulinimo projektus.

Naudodamiesi įvairiais matematiniais skaičiavimais PUG (paruošiamosios ugdymo grupės) mokiniai sužinojo, kaip „vaikšto" pinigai šeimų, valstybės biudžetuose. Apie tai papasakojo AB Šiaulių banko klientų aptarnavimo centro vadovė Giedrė Stulginskienė ir to paties banko klientų aptarnavimo Tauragės skyriaus vadovė Eglė Bučinskienė. Specialistės tikslingai pamokė, kaip pinigų judėjimas vyksta realiame gyvenime, mokė sumaniai taupyti, protingai valdyti asmeninius pinigines ir taupykles, priminė, kad ir vaikai gali turėti banko kortelę.

1-4 klasėse apie pinigų cirkuliaciją pasakojo kito banko - AB SEB - Tauragės skyriaus vadovė Inga Karpavičė. Kūrybinėse dirbtuvėlėse vaikai kūrė svajonių taupykles, piešė banknotus ir banko kortelių eskizus, o teatralizuotoje pamokoje „Trys taupyklės" atgijo personažai iš filmo „Pinigai ir kiti Gilučių šeimos reikalai", jų linksmos istorijos kvietė pasigilinti į miesto biudžeto valdymo taisykles. Svarbiausia, kad pradinių klasių mokiniai galėjo praktiškai tvarkytis su uždirbtais pinigais - savaitės pabaigoje buvo surengta „Amatų mugė", kur prekystaliai „linko" nuo prekių gausos ir įvairovės. Pirkėjus viliojo cinamono, šokolado, vanilės kepinių kvapai. Ruošiantis mugei susitelkė visa mokyklos bendruomenė: tėveliai ir seneliai padėjo vaikams pagaminti prekių mugei, per pertraukas ugdymo aplinkos darbuotojai, mokytojai ir 5-8 klasių mokiniai skubėjo pirkti prekių sau ir lauktuvių namiškiams. Pasibaigus mugei mokiniai išsiskirstė į klases skaičiuoti pajamų, išlaidų, pelno, kūrė paklausiausių prekių diagramas. Naudodamiesi programa Kahoot (žinių pasitikrinimo klausimus pradinukams sukūrė 6d klasės mokinės Viltė Stankaitytė, Noja Kasparavičė ir Šarūnė Paulikaitė), pasitikrino finansinio raštingumo žinias, kurias įgijo per savaitę.

5-8 klasių veiklos „Daugiau nei pinigai" tikslas - kurti „Laimingo miesto" objektus, kurie dar labiau padarytų mūsų miestą Tauragę žalesnę, palankesnę darbingo amžiaus žmonėms vystyti įvairiapusę veiklą, auginti vaikus, pagyvenusiems - džiaugtis oriu gyvenimu, kai nebereikia dirbti. Pirmą savaitės dieną mokiniai išklausė Tauragės rajono savivaldybės Finansų skyriaus vedėjo Igno Kymanto ( zoom platformoje) pristatymą, kaip planuojamas rajono biudžetas ir išleidžiami į jį subyrėję pinigai. Ir pranešėjas, ir mokiniai liko patenkinti. Ignas Kymantas, buvęs mūsų mokyklos mokinys, po konferencijos pasidžiaugė, kad sulaukė iš mokinių klausimų kaip per Tauragės rajono savivaldybės posėdį.

Kaip vyko veiklos? Pirmą dieną visose klasėse mokiniai galvojo savo klasės miesto pavadinimą, „rinko" merą, piešė svajonių žemėlapį. Kaip tai padaryti, sužinojo pažiūrėję linksmą, nuotaikingą, informatyvų filmuką. Kitą dieną mokiniai grupelėse po 4-6 susibūrė į „šeimas" (mama, tėtė, broliai, seserys, seneliai...) ir skaičiavo šeimos biudžetą, kad galėtų įgyvendinti savo didžiausią svajonę. Pažiūrėję informacinį filmuką mokiniai ėmė kurti laimingos šeimos modelį laimingame mieste.

„Rytojų kuriame šiandien!" - tokiu šūkiu vietinius ir miesto svečius pasitinka vienas žaliausių Lietuvos regionų - Tauragė. Kitomis dienomis mokiniai kūrė vizijas, kaip jų sukurti projektai galėtų prisidėti, kad tvarumas, atsinaujinanti energija, atsakingas vystymas ir verslumas taptų kasdieniu mūsų mieste gyvenančio piliečio rūpesčiu. Turbūt patiems mokiniams, jų tėveliams ir kitiems miestiečiams įdomu, apie ką svajojo mokiniai. Štai jų vizijos. 5a - dviratis, gaminantis elektrą - (geriausias tarp 5 klasių projektas, pažymėtas inovatyvumas), 5b - meno galerija, 5c - kačių kavinė, 5d - poilsio zona lauke (geriausiai subalansuotas biudžetas), 6a - apžvalgos bokštas Tauragėje, 6b - erdvė Kartų parke netradicinėms pamokoms vesti (geriausias tarp 6 klasių projektas, pažymėtas originalumas), 6c - antkakliai šunims nuo erkių, 6d - augintinių dienos centras (geriausia projekto vizualizacija), 7a - jaunimo miškelis (pažymėta sklandi kalba), 7b - mobili golfo aikštelė (pažymėtas tvarumas), 7c - orientamiškis - žaidimas, geriausias tarp 7 klasių ir geriausias tarp 5-8 klasių projektas), 7d - šachmatų karalystė (erdvė šeimoms lauke), 8a - viešbutis šunims (pažymėtas geriausias problemos sprendimas), 8b - coffe top, 8c - tavo laisvalaikio sala, 8d - trumpalaikė gyvūnų priežiūra (geriausias projektas tarp 8 klasių, pažymėtas išskirtinumas), 8e - žaliasis poilsio kampelis. Apdovanojimų ceremonija užfiksuota filmuke, kuris patalpintas interaktyvioje Padlet lentoje. Kaip matome, ne vieną pasiūlytą idėją galima įgyvendinti mūsų mieste. Arba, kitaip pasakius, jei svajonės taptų tikrove, galėtume pasakyti, kad gyvename laimingame mieste. Visi projektai buvo orientuoti į svarbiausią miesto kryptį - tapti žaliausiu šalyje.

Pasidomėjau, kaip buvo kuriamas 7c kl. - pripažintas geriausiu - projektas. Klasės atstovė Miglė Tamošiūnaitė papasakojo: „Tai žaidimas, skirtas skatinti žmones aktyviai leisti laiką gryname ore, išlaikyti gamtos tvarumą. Žaidimas orientacinis, todėl prireiks žinių, kaip orientuotis žemėlapyje, tinkamai atlikti užduotis, rasti paslėptų užuominų. Numatyto maršruto punktuose bus galima rasti QR kodus su užduotimis (pvz.: užduotis „Koks tai paukštis?"), kurios padės orientuotis, kur keliauti toliau". Toliau Miglė papasakojo, kad jiems buvo skirtas 30 000 Eur biudžetas (biudžetai buvo skirti visoms klasėms), septintokai paskaičiavo, kad jų žaidimo sukūrimo kaina - 17 876 eurai 51 centas. Kitas lėšas tikslingai ir naudingai išleistų aikštelės, miško tvarkymo darbams.

Buvo vykdomos ir kitos konkrečios užduotys. Chemijos mokytoja Danutė Ramanauskienė ir biologijos mokytoja Gražina Liutkienė sumanė eko tyrimą, kokia pinigų suma išleidžiama plastikinių maišelių pirkimui. Buvo pasirinktos 5 parduotuvės (LIDL, Maxima, Norfa, IKI, ČIA MARKET) ir 20 minučių stebima, kurioje parduotuvėje pirkėjai daugiausiai išleidžia pinigų plastikinių, popierinių, daugkartinio naudojimo maišelių pirkimui. Tyrimų analizę mokiniai mato Padlet lentoje. Kitas tyrimas - senų monetų atnaujinimas. Pagal mokytojos Danutės Ramanauskienės paruoštą instrukciją mokiniai trijuose indeliuose su tirpalais (acto, sodos, acto ir druskos) laikė senas pajuodusias monetas. Išsiaiškino, kad geriausiai pinigai nusivalė acto ir druskos tirpale. „Finansų laboratorijoje" apie finansininko profesijas - nuo apskaitininko iki finansų vadovo - kalbėjo mokytoja Rimantė Mačiulienė. Direktoriaus pavaduotoja ūkiui Irina Sadauskienė pasakojo ir komentavo realius skaičius, kaip sudaromas mokyklos biudžetas, kokios yra ugdymo įstaigos pajamos ir išlaidos. Mokyklos buhalterė Rita Varškienė pasidalijo savo darbo patirtimi, kaip kaupiami ir išleidžiami mokyklos biudžeto pinigai. Taip pat konkrečiais pavyzdžiais papasakojo, kodėl mokykloje reikia mokytis visų dalykų. Bibliotekininkė Danutė Petkuvienė 1-8 klasių mokiniams kasdien bibliotekoje vedė pamokas „Finansų pasaulis grožinėje literatūroje". Mokėsi iš Birutės Mar („Gėlininkė"), Vytauto Račicko („Baltos durys", „Aš, dviratis, pirmoji meilė ir sumuštiniai su sliekais"), Astridos Lindgren („Pepė Ilgakojinė"), Michaelo Morpurgo („Karo žirgas") knygų.

Mokykloje netrūko ir svečių. Patys jauniausi - pernai aštuonias klases baigę Jokūbas Bakaitis ir Armandas Lukošaitis. Dabar jie Žalgirių gimnazijos pirmokai. Mokiniai pasinėrę į investavimą į kriptovaliutas. Papasakojo, kaip kasamos kriptovaliutos, jų kasimo būdus, kriptovaliutos biržą, prekybą. Į mokyklą atvyko net šešios Klaipėdos apskrities VMI atstovės ir vedė užsiėmimus „Ekonomika, kaip pagalvių mūšis". Viena dalis - tikras pagalvių mūšis, kuriuo parodoma, kaip „vaikšto" pinigai: vieni pagalvių surinko mažiau, kiti daugiau - kaip ir realiame gyvenime. Antroje dalyje pokalbiuose su mokiniais aiškinosi, kaip surenkami mokesčiai. Valstybių istorijoje kartais yra juokingų mokesčių: barzdų, šešėlių, viengungių... Prašė palyginti, kokia aplinka yra, kai mokame mokesčius, kokia būtų, jei nemokėtume. Visų 1-8 klasių mokiniai klausė virtualiai transliuojamą paskaitą „Lietuvos pinigai: nuo gintaro iki euro". Apie ilgą kelią iki šiuolaikinių pinigų pasakojo Pinigų muziejaus vyresnysis specialistas Tomas Grėlis. Savo pinigų kolekciją demonstravo Jonas Daugalas, papasakojo apie kai kuriuos savo rinkinio eksponatus. Kitą paskaitą apie pinigų istoriją skaitė lektorė Natalija Vėževičienė. Intriguojantis pavadinimas „Batas, karūna arba... kiek kainuoja ledai Japonijoje" mus nukėlė į įvairias pasaulio šalis, mokiniai išgirdo daug istorijų, kokiu principu įkeliami piešiniai ant banknotų, kokio dydžio jie gali būti, intrigavo pavadinimai, pvz., batas - Tailando valiuta, kuna - Kroatijos, valiutos pavadinimų kilmė. Dar vienas projektas. 1-8 klasėms užduotis - monetos piešimo projektas, skirtas mokyklos 90-iui. Nupieštos monetos bus eksponuojamos parodoje: iš pradžių piešinių paroda klasėje, po to iš kiekvienos klasės atrinktos 5 - parodai mokykloje, galų gale išrinkta geriausia moneta bus nukaldinta 2027 m.

Kaip visada, po tokios ilgos veiklos laukia refleksija. Pradines žinias mokiniai pasitikrino pirmąją dieną - pirmadienį, o ką sužinojo, išmoko - paskutinę savaitės dieną penktadienį. Visi mokiniai ir mokytojai interneto puslapyje atsakė į keletą klausimų. Pokalbiuose girdėti puikūs atsiliepimai. 8d klasės mokinė Emilija Stankutė kalbėjo optimistiškai: „Išsamiai išaiškinta mokesčių sistema. Išeidami iš mokyklos vaikai nežino, kaip skirstomas šeimos biudžetas, kokią dalį sudaro mokesčiai - išgirdau. Visai klasei labai patiko buvusių aštuntokų paskaita apie kriptovaliutas. Tai yra mūsų kartos pinigai, apie tai žinojau anksčiau, sužinoti daugiau visada yra pravartu. Mėgstamiausios pamokos buvo „Laimingo miesto" kūrimas, per jas turėjome pateikti konkrečių idėjų, kurių trūksta Tauragei, jas išgryninti, apskaičiuoti reikalingas lėšas ir sąlygas. Per šį užsiėmimą pagilinau žinias iš dominančios temos - teisės (susipažinau su teisiniais dokumentais apie gyvūnų laikymą ir savanorystę). Sudariau taisyklių sąrašą. Per pristatymą galėjau kalbėti, manau, tai yra labai naudinga ugdant kalbėjimo įgūdžius".

STREAM savaitės veiklą koordinavo direktorės pavaduotoja ugdymui Asta Biknerienė. Daug valandų medžiagos ruošimui skyrė matematikos ir IT mokytoja Nanija Bekerienė, geografijos ir istorijos mokytoja Eglė Rupšienė, finansinio raštingumo Rimantė Mačiulienė, klasių vadovai, matematikos mokytojai. Mokytojos yra dėkingos Tauragės raj. sav. administracijai už pateiktą medžiagą apie Tauragę, taip pat Swed bankui, kad galėjo pasinaudoti jų edukacine medžiaga.

STREAM savaitės pavadinimas „Daugiau nei pinigai" tikrai atitiko idėją - mokiniai gavo labai daug informacijos, svajojo, dirbo, skaičiavo patys, bendravo su klasės draugais, lektoriais, mokytojais. Manau, kad įspūdžiais dalijosi ir šeimose, o gal net tapo patarėjais kai kuriais klausimais. Buvo ugdomos pažinimo, kūrybiškumo, komunikavimo, socialinės ir emocinės kompetencijos. Gal kuria nors mokinių išsakyta idėja pasinaudos ir Tauragės savivaldybė. Savaitė tikrai buvo kitokia.

Mielai sutinkame pasidalyti „Švietimo naujienų" svetainėje skelbiamais tekstais ir nuotraukomis, tik prašome nurodyti informacijos šaltinį ir autorius.

# data[].attributes.attachment_link.title
STREAM veikla „Daugiau nei pinigai" - Švietimo naujienos

# data[].attributes.attachment_link.description
STREAM ugdymas Tauragės „Šaltinio" progimnazijoje jau tapo tradicija. Kasmet viena savaitė skiriama kalbėti(s) aktualia šiandienos tema. Primenu - STREAM - gamtos mokslų, technologijų, inžinerinio, kūrybinio skaitymo ir rašymo, meninio ir matematinio ugdymo integruotas projektas. Pastebėta, kad daugelis mokinių nelabai supranta, kaip atsiranda, kur saugomi pinigai.

# data[].attributes.body
Idėjų generavimas, potemių išrinkimas ir veiklų planavimas atskiriems klasių kontingentams.
Preliminaraus tvarkaraščio sudarymas.

# data[].attributes.headline
STREAM savaitės „Klimato kaita“ programa 

# data[].attributes.subject
STREAM savaitės „Klimato kaita“ programa 

# data[].attributes.attachment_link.title
STREAM savaitės programos 5-8 klasėms 2021_2022

# data[].attributes.headline
Metodinės medžiagos „Daugiau nei pinigai“ publikavimo sienos kontingentams

# data[].attributes.subject
Metodinės medžiagos „Daugiau nei pinigai“ publikavimo sienos kontingentams

# data[].attributes.body
Skelbimų siena, kur tiek mokytojai, tiek mokiniai talpina STREAM savaitės medžiagą

# data[].attributes.attachment_link.title
„Daugiau nei pinigai“ savaitės klasių darbų padletai

# data[].attributes.body
Reflektuoja savaitės organizacinė komanda — tikslas išsiaiškinti savaitės organizavimo sėkmes bei tobulintinas sritis.

Reflektuoja savaitės „produktų“ vertinimo komisijos — tikslas išsiaiškinti labiausiai pavykusius mokinių kūrinius, pristatymus, naudingiausias ir įdomiausias savaitės veiklas, organizavimo + / - .

# data[].attributes.body
Tikslas — išsiaiškinti labiausiai pavykusius / tobulintus  savaitės momentus.

# data[].attributes.headline
Dienos refleksija —  klasių mokinių, auklėtojų pastebėjimai, įsitraukimas, emocijos

# data[].attributes.subject
Dienos refleksija —  klasių mokinių, auklėtojų pastebėjimai, įsitraukimas, emocijos

# data[].attributes.headline
STREAM savaitė „Šaltinyje“ 2021-2022 — tema „Klimato kaita“

# data[].attributes.subject
STREAM savaitė „Šaltinyje“ 2021-2022 — tema „Klimato kaita“

# data[].attributes.attachment_link.readable_text
Respublikos mokyklose populiarėja naujas integruoto ugdymo būdas - STREAM (gamtos mokslai, technologijos, skaitymas ir rašymas, inžinerija, matematika, dizainas ir kūrybiškumas). Tauragės „Šaltinio" progimnazija tokio ugdymo srityje turi patirties: prieš dvejus metus per STEAM savaitę buvo pagaminta metodinė priemonė - stalas „Čia viskas sava": tarsi iš paukščio skrydžio galima pamatyti miniatiūrinį Tauragės miesto vaizdą. 2020-2021 m. m. Vytauto Didžiojo universiteto Švietimo akademijos Profesinio tobulinimo institutas kartu su Vilniaus Jono Basanavičiaus progimnazija organizavo bendrojo ugdymo mokyklų mokinių kūrybinių darbų konkursą „Gyvieji dirbtinių sistemų prototipai" ir mūsų mokyklos jaunesniųjų mokinių komanda iškovojo pirmąją vietą.

Praėjusiais mokslo metais mokykloje taip pat buvo suplanuotos STEAM veiklos, tačiau dėl nuotolinio ugdymo jos nebuvo vykdomos. Šiemet, lapkričio 15-19 d., 5-8 klasių mokiniai per STREAM savaitę gilinosi į klimato kaitos problemą. Tema pasirinkta dar pernai, o jos aktualumas dar labiau išryškėjo, kai lapkričio pradžioje daugiau kaip 120 pasaulio lyderių Glazge susirinko tartis, kaip kovoti dėl gresiančio katastrofinio pasaulio atšilimo. Į susitikimą su aštuntokais atvykęs Tauragės miesto meras Dovydas Kaminskas pristatė Tauragę kaip ekologiškiausią šalies miestą: gatvėmis važinėja elektrobusai, mieste įdiegti išmanūs LED šviestuvai, įkurtas vienas didžiausių vėjo jėgainių parkas. Mokiniai, apsilankę neseniai mieste atidarytame STEAM centre, sužinojo, kad jo pasirinkta kryptis - žaliosios ir alternatyviosios energijos vystymas. Todėl buvo nutarta giliau ir plačiau paanalizuoti, kaip klimato kaita veikia mūsų aplinką, 5-8 klasių mokiniai gilinosi į atliekų, energijos, vandens, sveikos gyvensenos problemas.

STREAM savaitės veikla buvo kruopščiai suplanuota: pirmą savaitės dieną mokiniai su mokytojais ir klasių auklėtojais aptarė būsimas veiklas. Visos aštuoniolika 5-8 klasių žiūrėjo filmą ekologine tema ir jį aptarė. Pasimatavo (pildė anketas), ką jie žino apie gamtosaugą. Antradienį, trečiadienį ir ketvirtadienį atliko integruotas STREAM užduotis klasių kontingentais. Penktokai gilinosi į savo spintos istoriją (jų iššūkis „nuo spintos tvarkymo iki atsakingo vartojimo"). Šeštų klasių mokiniai nagrinėjo namų ūkį: kaip namuose, artimiausioje miesto atliekų surinkimo aikštelėje tvarkomos atliekos, užrašinėjo ir nagrinėjo vandens, elektros skaičiukų rodmenis (jų iššūkis - diena be atliekų). Septintokų pasirinkta tema „Mano šeimos transporto priemonės" (mašinos, mopedai, motociklai, paspirtukai...), jų iššūkis „savaitė pėsčiomis". Na, o aštuntokai, vyriausi progimnazijos mokiniai, gvildeno temą „Žmogaus veiklos įtaką atmosferai", jų iššūkis - „kaip aš galiu prisidėti prie ekologiško miesto kūrimo?".

Tiek mokykloje, tiek atskiruose miesto objektuose darbas virte virė. Dar prieš STREAM savaitę technologijų mokytoja Audra Paulauskienė organizavo akciją „Neišmesk - antrą kartą panaudok": mokiniai į mokyklą nešė sulūžusius skėčius, o integruotose pamokose iš jų siuvo maišelius sportinei aprangai ir pirkiniams - taip ugdėsi įprotį tausoti turimus daiktus. Į šitą veiklą galėjo įtraukti šeimos narius, kitus suaugusiuosius. Vienoje mokyklos poilsio zonoje - „Vėjų pievoje" - veikia pasiūtų maišelių paroda.

Nuolat buvo girdima, kaip mokiniai dalijasi įspūdžiais iš savo veiklų. Penktokai pažiūrėję filmuką anglų kalba, kaip rūbus tvarko japonė Marie Kondo, patys atrado daug įdomybių savo spintose, kūrė ketureilius apie rūbus, batus, skėčius. Mokinių sukurtose eilėse išsakytos mintys ne tik apie tvarkomas spintas ir jose jaukiai įsikūrusius rūbus, bet ir apie netvarkingose spintose liūdinčius drabužius. Pasidžiaugta švariais batais, kuriais apsiavę vaikai skuba pas draugus, taip pat kalbama apie įvairiaspalvius skėčius, jais nešini vaikai linksmai šokinėja po balas... Išgirdę etikos ir tikybos mokytojų pasakojimų apie dalijimąsi, patys sugalvojo atlikti gerų darbų. Štai 5d klasės mokinys Majus atnešė į klasę savo išaugtą megztuką ir pasakė, kad gali jį padovanoti, kam reikia. 5b klasė mokiniai apsilankė Tauragės Carito centre, sužinojo apie rūbų „atiduotuvę", kurioje galima dar tinkamų rūbų pačiam pasiimti, o savus išaugtus atnešti ir palikti kitiems.

6d klasės mokiniai piešė balioną, ant jo rašė globalias problemas, apie kurias išgirdo įvairiuose pristatymuose. Austėja ir Rugilė parašė, kad veiklos praėjo puikiai. Per integruotas istorijos-dailės pamokas šeštose klasėse mokiniai ne tik sužinojo elektros į namus atėjimo kelią, kada ir kur sužibo pirmoji elektros lemputė, bet ir pašoko šokį pagal praeityje žinomą muzikos grupę „Electric light orchestra". IT pamokose su mokytoja Nanija Bekeriene mokiniai kūrė vandens, elektros, popieriaus taupymo ženklus, kurie vėliau buvo priklijuoti įvairiose mokyklos vietose (klasėse, valgykloje, sporto salėje...). 6a klasės mokinio Klaido Daugino per matematikos pamoką atliktas diagramas ne gėda būtų parodyti ir studentui, mokytoja Leonora Šimanauskienė stebėjosi, su kokiu kruopštumu susisteminti ir pateikti faktai apie vandens taupymą. Buvo ir liūdnų akimirkų: vienas šeštokas po filmo apie kenčiančius gyvūnus net apsiverkė, sakė, kad jaučiasi kaltas...

Smagi tema septintokams buvo apie transporto priemones: daugelis išbandę paspirtukus, riedlentes, dviračius. Nemažai priekaištų nedrausmingiems vairuotojams išsakė laiškuose, kuriuos rašė per lietuvių kalbos pamokas. Dūmijantys automobiliai, neatsargus vairuotojų elgesys, dideliu greičiu važinėjantys paspirtukininkai - visa tai sukelia pavojingas situacijas gatvėse, kartais sužalojami žmonės. Per fizikos ir biologijos pamokas mokiniai tyrė savo aplinkos CO ², dalyvavo diskusijoje „Ar elektromobilis tikrai netaršus?" Istorijos pamokose mokiniai ne tik gilinosi į transporto priemonių atsiradimo ir vystymosi istoriją, bet ir žaidė judrųjį žaidimą „Mašinos", kiekviena grupė savo kūno kalba pamėgdžiojo įvairius mašinų skleidžiamus garsus.

Visų klasių aštuntokai, susiskirstę į 5 grupes, „vizitavo" karštuosius taškus - apžiūrėjo miesto šiukšlių aikšteles, fiksavo rezultatus, juos iliustravo diagramomis. Su chemijos mokytoja Danute Ramanauskiene iš kelių miesto vietų rinko lietaus vandenį, ištyrė jo rūgštingumą, kietumą bei užterštumą kietosiomis dalelėmis. Sužinojo, kad lietus, krisdamas ant žemės, gali surinkti ore esančius teršalus. Gyvybė gali egzistuoti tik tada, kai terpės pH (vandenilio potencialas) yra 5-9 intervale. Nuo pH priklauso visi medžiagų apykaitos procesai. Vandens pH yra 6,5-7. Lietaus vanduo miesto centre buvo pH-6, kiek atokiau nuo centro neutralus - pH-7. Mokiniai taip pat rašė žinutes apie tai, kaip galėtų prisidėti prie ekologiško miesto kūrimo, jos buvo išspausdintos miesto laikraštyje „Tauragės žinios", mokyklos svetainėje.

Paskutinę savaitės dieną visų klasių mokiniai vėl pildė tas pačias anketas, kaip ir pirmą dieną - pasimatavo ūgtį. Pirmosios ir antrosios apklausos rezultatai pranoko lūkesčius - praktiškai visi žymėjo, jog sužinojo, su kokiomis problemomis gamtosaugos srityje susiduriama šeimoje, mokykloje, mieste, šalyje, pasaulyje. Į klausimą „Ar mokykloje naudojamas perdirbtas popierius?" pirmą dieną „taip" pasakė 37 proc., o paskutinę - 69 proc. mokinių. 24 diagramose išanalizuotos žinios apie atliekų, energijos, vandens, sveikos gyvensenos suvokimą.

Pasibaigė STREAM savaitė, mokiniai jungtinėse pamokose ne tik pagilino žinias apie klimato pokyčius pasaulyje, bet ir turėjo progos suvokti, kaip turi elgtis namuose, gatvėje, mokykloje, kad galėtume gyventi švariame pasaulyje. Be abejo, reikia padėkoti ir visiems mokytojams, ieškojusiems būdų, kaip įtikinamai įtraukti į tyrimų ir apmąstymų veiklą, užrašyti rezultatus, juos analizuoti.

Visi mokinių darbai buvo keliami į padlet sieną ir skelbiami:

5 kl. - Spintos istorija,

6 kl. - Išteklių taupymas,

7 kl. - Transporto priemonės,

8 kl. - Klimato kaita.

Mielai sutinkame pasidalyti „Švietimo naujienų" svetainėje skelbiamais tekstais ir nuotraukomis, tik prašome nurodyti informacijos šaltinį ir autorius.

# data[].attributes.attachment_link.title
STREAM savaitė Tauragės „Šaltinio" progimnazijoje - Švietimo naujienos

# data[].attributes.attachment_link.description
Respublikos mokyklose populiarėja naujas integruoto ugdymo būdas - STREAM (gamtos mokslai, technologijos, skaitymas ir rašymas, inžinerija, matematika, dizainas ir kūrybiškumas). Tauragės „Šaltinio" progimnazija tokio ugdymo srityje turi patirties: prieš dvejus metus per STEAM savaitę buvo pagaminta metodinė priemonė - stalas „Čia viskas sava": tarsi iš paukščio skrydžio galima pamatyti miniatiūrinį Tauragės miesto vaizdą.

# data[].attributes.body
Nauja tema 2023-2024 m.m.  „Gyvenk darniai“

STREAM savaitės n auda:
mokytojams — mokomės vieni iš kitų, sužinome ir dalijamės
naujais metodais, įrankiais, geriau pažįstame vieni kitus ir savo ugdytinius;
mokiniams — teorinių žinias pritaiko atliekant praktines užduotis, mokosi tyrinėdami įvairiose aplinkose, taikydami įvairius metodus, gilina visas kompetencijas;
miestui, šaliai ir pasauliui — auga sąmoningesnis, smalsesnis, visapusiškai atsakingesnis jaunas žmogus :)

# data[].attributes.headline
Visos bendruomenės refleksija pasibaigus savaitei 

# data[].attributes.subject
Visos bendruomenės refleksija pasibaigus savaitei 

# data[].attributes.body
Tikslas — išsiaiškinti ugdytinių savaitėje įgytas žinias, įgūdžius bei kompetencijas, įsitraukimą, kokios emocijos pasibaigus savaitei, o taip pat išsiaiškinti kokia temą norėtų gvildenti būsimos savaitės metu.

# data[].attributes.attachment_caption
Refleksijoje dalyvavo mokiniai ir mokytojai. Refleksija paruošta google forma įrankiu. 

# data[].attributes.headline
Savaitės „Daugiau nei pinigai“ refleksija

# data[].attributes.subject
Savaitės „Daugiau nei pinigai“ refleksija

# data[].attributes.body
Organizavome klasių refleksijas ir visos bendruomenės refleksiją-klausimyną.

Video refleksijų pvz. čia: https://padlet.com/nanija00/stream-savait-daugiau-nei-pinigai-7-klasi-darb-paroda-3lt4nt4jzjcq30fe

# data[].attributes.body
Survey123 įrankio panaudojimas

# data[].attributes.headline
STEAM savaitė „Šaltinyje“ 2019-2020 — tema „Čia viskas sava“

# data[].attributes.subject
STEAM savaitė „Šaltinyje“ 2019-2020 — tema „Čia viskas sava“

# data[].attributes.attachment_link.readable_text
Sužinoti, atrasti, tyrinėti ne vadovėliuose aprašytą teorinę medžiagą, bet supančią aplinką Tauragės „Šaltinio" progimnazijos 5-8 klasių mokiniai galėjo birželio 10-14 d. per organizuotą integruoto ugdymo STEAM veiklą. Filosofas Antanas Maceina yra pasakęs, kad kraštotyros pažinimas prasideda namais ir baigiasi pasauliu. Taip kilo pavadinimas „Čia viskas sava".

Pažinti savo kraštą ne tik iš vadovėlio yra didelis iššūkis. Reikia leistis į pažintinę kelionę po tą vietą, kur jau daugybę kartų ėjai, bet gal skubėdamas nesidairei, nepagalvojai, kokio paukščio balsas tave kasryt palydi į mokyklą, kodėl dažniau pasirenkame kelionę automobiliu, kai galime nueiti pėsčiomis, ir dar daug kitų mums pro akis ir ausis praslystančių nuostabių kasdienybės stebuklų. Stabtelėti, pažinti savo kraštą mokiniui yra būtinybė, padedanti suvokti savo tautinį tapatumą, save, savo vertybes ir pareigas. Visos savaitės tiek kūrybinės, tiek praktinės veiklos buvo pagal temines grupes suskirstytos skirtingoms amžių grupėms.

Penktų klasių mokiniams skirta tema „Paukščiai". Savaitė mokiniams prasidėjo edukacine išvyka į Oko mišką, kur pažinti paukščius padėjo tikras gamtos žinovas Aleksandras Naryškinas. Atpažinti paukščių giesmes penktokams gal ir nebuvo sunki užduotis, bet nuo šiol jie žinos, kaip žiemą atskirti ančių patelę nuo patinėlio, kuo juodasis čiurlys skiriasi nuo kregždės ir dar daug kitų gudrybių. „Kartų parke" gamtos tyrinėtojai mokėsi, koks inkilas tinka vienam ar kitam paukščiui, QR kodas padėjo atsakyti į klausimus, kam priklauso skirtingu numeriu pažymėtas inkilas. Paukščių plunksnų tyrinėjimas per mikroskopą ne vienam sužadino smalsumą, nes, pasirodo, plunksnos taip pat grupuojamos į skirtingus tipus. Patyrinėję gamtos gyventojus penktokai ėmėsi piešti metodinei priemonei skirtus paukščių trafaretus, juos pjaustyti ir spalvinti. O kiek dar žinių sudėta bekuriant viktoriną apie paukščius kitoms klasių komandoms! Karštas tą savaitę buvo ne tik oras, bet ir mokinių, atliekančių užduotis, emocijos.

Šeštų klasių mokiniams patikėta išsamiau ištyrinėti aplinkoje augančius medžius. Pasiskirstę veiklas ir teritorijas, šeštokai tyrinėjo augančius krūmus, medžius ir kitą augmeniją, sudarinėjo tirtų teritorijų žemėlapius. Ne mažiau atsakinga užduotis šeštokams pasirodė ir „Medžio paso" pildymas. Kamienų matavimai, augalo amžiaus nustatymas, žievės, lapų tyrimai turėjo būti atlikti itin kruopščiai, nes pasas yra dokumentas, kuriame negali būti klaidų. Surinkta informacija apie apylinkės augmeniją buvo papildyta literatūros žiniomis apie Pasaulio medį ir išmokta nauja daina. Paruošę kitų klasių mokiniams viktoriną šeštokai suskubo braižyti, pjaustyti savo metodinės priemonės dalį - medžius, padėsiančius kuo tiksliau atkartoti aplinką ant bendrai sukurto metodinės priemonės stalo.

Septintokai savo temą „Mašinos" pradėjo nuo tiriamųjų veiklų: statistikos duomenų rinkimo stovėjimo aikštelėse ir kitose vietose, kuro tipo, automobilio metų, spalvos surašymų, judriausios - Juozo Tumo-Vaižganto - gatvės užterštumo lygio nustatymo. Visi surinkti duomenys buvo reikalingi atliekant matematinius skaičiavimus, kuriant viktoriną ir sprendžiant judėjimo uždavinius. Nauja patirtis daugeliui buvo ir pažintis su mašinų istorija, pirmaisiais automobiliais ir jų kūrėjais. Emocijų daugėjo kiekvieną dieną, nes sukurti savo svajonių automobilį, paruošti jį tokį, kad būtų tiksli tikros mašinos kopija, pasirodė kietas riešutėlis ne vienam septintokui, pradžioje juokavusiam, kad užduotis pernelyg vaikiška.

Vyriausiems progimnazijos mokiniams, aštuntokams, kliuvo atsakingiausia užduotis - paruošti mūsų aplinkoje esančių pastatų maketus. Surinkę istorinius duomenis, paruošę interviu ir sukūrę viktoriną kitos klasės mokiniams aštuntokai ėmėsi darbo konstruoti pastatus. Kaip teigė veiklas užbaigę mokiniai, savaitės užduotys priminė stovyklą, kurioje visos veiklos organizuotos taip, kad jie pasijustų ne sunkiai ar nuobodžiai dirbantys, o tiesiog smagiai ir prasmingai leidžiantys laiką. Darbas komandoje, turimų ir naujai įgytų žinių pritaikymas, kūrybiškos užduotys įprasmino visus siekti bendro tikslo.

Džiaugiamės ir didžiuojamės, kad mūsų mokiniai puoselėja didžiulį norą pažinti aplinką, atsakingai vykdė jiems skirtas užduotis. Sukurta metodinė priemonė ateinančių metų veikloms yra ne tik bendras darbo rezultatas, bet kartu įrodymas, kad išradingai, kūrybiškai ir kryptingai veikdami galime pasiekti daug daugiau, nei gali pasirodyti idėjos pradžioje.

Mielai sutinkame pasidalyti „Švietimo naujienų" svetainėje skelbiamais tekstais ir nuotraukomis, tik prašome nurodyti informacijos šaltinį ir autorius.

# data[].attributes.attachment_link.title
Integruoto ugdymo savaitė „Čia viskas sava" - Švietimo naujienos

# data[].attributes.attachment_link.description
Sužinoti, atrasti, tyrinėti ne vadovėliuose aprašytą teorinę medžiagą, bet supančią aplinką Tauragės „Šaltinio" progimnazijos 5-8 klasių mokiniai galėjo birželio 10-14 d. per organizuotą integruoto ugdymo STEAM veiklą. Filosofas Antanas Maceina yra pasakęs, kad kraštotyros pažinimas prasideda namais ir baigiasi pasauliu. Taip kilo pavadinimas „Čia viskas sava".

# data[].attributes.headline
Integruotos pamokos ir integruoti projektai (keletas pavyzdžių)

# data[].attributes.subject
Integruotos pamokos ir integruoti projektai (keletas pavyzdžių)

# data[].attributes.body
1) Matematikos ir lietuvių kalbos: https://drive.google.com/drive/folders/1lvd0EdkIJn5RebRO3qTdpIrAe_sicJvP?usp=sharing
2) Matematikos ir muzikos 6 kl.. tema „Trupmenos“:
https://docs.google.com/document/d/1wbadVEZJW5qtCFEg49Lic4JVHEAsgodK/edit?usp=sharing&ouid=103375893397305477272&rtpof=true&sd=true
3) Matematikos ir IT:
https://padlet.com/nanija00/plotai
Projektinio darbo 8 kl. stereometrijai pvz.:
https://view.genial.ly/5eba5a46b618f00d9953e1cc/guide-erdviniai-kunai
Projektinis darbas 8 kl. tiesinėms lygtims. Mokinių pvz.:
https://prezi.com/view/n35NNsguPfAXlS5jdhmi/
4) Matematikos, IT ir muzikos:
https://padlet.com/nanija00/repas7d
https://padlet.com/nanija00/repas_ir_matematika
5) Matematikos ir IT:
https://padlet.com/nanija00/statistika_7a
https://padlet.com/nanija00/8a_mat_puzle
https://scratch.mit.edu/projects/98674742/
6) Matematikos integracija su IT, lietuvių kalba:
https://padlet.com/nanija00/matematika7d
7) Integruotas projektas „Geometrija ir IT“:
https://padlet.com/nanija00/GEOMETRIJA
Dar idėjų matematikos integracijai su IT, technologijomis, daile, lietuvių kalba, anglų kalba ir kt.:
https://padlet.com/nanija00/8b_math_2019_20
https://padlet.com/nanija00/matematika_kitaip
https://padlet.com/nanija00/PATIRTIS
8) Integruotas IT ir gamtosaugos projektas „Elektros energijos taupymas:
https://padlet.com/nanija00/elektra8kl
9) Integruotas gamtos ir žmogaus ir IT projektai „Žemė ir kosmosas“ bookcreator.com bibliotekose (kodas MY2KXP8), „Vanduo“ (kodas Y9C7J7R)

# data[].attributes.headline
STEM mokyklinis konkursas „Sumaniausias „šaltinietis“ (nuo 2017 m.)

# data[].attributes.subject
STEM mokyklinis konkursas „Sumaniausias „šaltinietis“ (nuo 2017 m.)

# data[].attributes.body
2017-2018 m.m. užduotys su sprendimais ir atsakymais:
https://docs.google.com/document/d/18UaLr-81I2Z5Cd6_wGjOpTMXbpoI3cPS/edit?usp=sharing&ouid=103375893397305477272&rtpof=true&sd=true

2019-2020 — tema „Tvarumas“ užduotys https://drive.google.com/file/d/15oyGiouDyYF88wwa3EOUddavb3G8ExFh/view

2021-22 — tema „Klimato kaita“ (konkursas vyko nuotoliniu būdu). Užduotys:  https://docs.google.com/document/d/1B0SSTMRCoZk-WToidGSoqhHN0onv97AJ/edit

2022-2023 — tema „Darnus gyvenimo būdas“. Užduotys https://docs.google.com/document/d/1uS1mP2opBxDUotE4R9lBTfCdMtBq5dL-daZ_XKjoBy4/edit

Užduotis rengia ir kuria gamtos ir tiksliųjų mokslų mokytojų metodinė grupė.

# data[].attributes.body
1) Probleminio mokymo dienos „Vanduo“ pristatymas: https://docs.google.com/presentation/d/1xN_ejoEHHNb9z__b0yIUli79XFHUnCGXd-Otic89pIM/edit#slide=id.p1

2) Probleminio mokymo dienos „Geometrija aplink mus“ metodinė medžiaga: https://drive.google.com/drive/folders/1gGDVYJ4EIYRjZkYEMjMTPdb3dcEW5Ixq

# data[].attributes.attachment_link.title
Tauragės „Šaltinio“ progimnazijos probleminė diena „Vanduo“

# data[].attributes.headline
Integruotas STEM konkursas „Sumaniausias Tauragės aštuntokas“ (organizatorius — „Šaltinio“ progimnazija)

# data[].attributes.subject
Integruotas STEM konkursas „Sumaniausias Tauragės aštuntokas“ (organizatorius — „Šaltinio“ progimnazija)

# data[].attributes.body
1) STEM konkurso „Sumaniausias Tauragės aštuntokas 2019“ — tema „Kelionė po Pagramančio regioninį parką“ gamtos ir tiksliųjų mokslų metodinės grupės mokytojų sukurtos autorinės konkurso užduotys: https://padlet.com/nanija00/stream-savait-altinyje-rdozi29ndooo2utw/wish/2591170310

2) STEM konkurso „Sumaniausias Tauragės aštuntokas 2018“ užduotys: https://padlet.com/nanija00/stream-savait-altinyje-rdozi29ndooo2utw/wish/2591170301